韋特張伯倫

韋特張伯倫，係美國NBA前球員，位置係中鋒。先後喺費城勇士、費城76人同埋洛杉磯湖人打波。

佢保持咗好多個NBA常規賽嘅紀錄，包括得分、籃板同上場時間等等。到目前為止佢係唯一一位喺一場比賽入面攞到100分嘅球員，亦係唯一一位喺成個NBA生涯入面平均每場波都攞到超過30分同20個籃板嘅球員。

喺佢NBA生涯裏面，佢攞過兩次總冠軍、4次常規賽最有價值球員、最佳新秀、1次總決賽最有價值球員，13次入選全明星賽，10次入選最佳陣容。

美國籃球員